Document ID: 32007R0208

REGOLAMENT TAL-KUMMISSJONI (KE) Nru 208/2007
tas-27 ta’ Frar 2007
li jadotta r-Regolament (KEE) Nru 3149/92 li jippreskrivi regoli dettaljati għall-forniment ta’ ikel mill-ħażna ta’ intervent għall-benefiċċju tal-persuni l-aktar fil-bżonn fil-Komunità, minħabba s-sħubija tal-Bulgarija u r-Rumanija ma' l-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat ta' Adeżjoni tal-Bulgarija u r-Rumanija,
Wara li kkunsidrat l-Att ta' Adeżjoni tal-Bulgarija u r-Rumanija, u partikolarment l-Artikolu 56 tiegħu,
Billi:
(1)
Ir-Regolament tal-Kummissjoni (KEE) Nru 3149/92 (1) jinkludi referenzi fil-lingwi kollha tal-Komunità, kif kienet komposta fil-31 ta' Diċembru 2006. Jeħtieġ li dawn ir-referenzi jsiru wkoll bil-Bulgaru u bir-Rumen.
(2)
Ir-Regolament (KE) Nru 3149/92 għandu, għalhekk, jiġi emendat,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 3149/92 huwa sostitwit bit-test li jinsab fl-Anness ta' dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-1 ta’ Jannar 2007.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 27 ta’ Frar 2007.

Labels: 17
19
5
0
3
18
15